CELEX: 32008D0024(01)
Language: da
Date: 2008-12-12 00:00:00
Title: 2009/54/EF: Den Europæiske Centralbanks afgørelse af 12. december 2008 om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital (ECB/2008/24)

24.1.2009   
            
            
               DA
            
            
               Den Europæiske Unions Tidende
            
            
               L 21/69
            
         
      DEN EUROPÆISKE CENTRALBANKS AFGØRELSE
   
   af 12. december 2008
   om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital
   (ECB/2008/24)
   (2009/54/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank (herefter »ESCB statutten«), særlig artikel 28.3, og
   ud fra følgende betragtninger:
   
               (1)
            
            
               Afgørelse ECB/2006/22 af 15. december 2006 om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital (1), fastlagde, hvordan og i hvilket omfang de nationale centralbanker i de medlemsstater, som har indført euroen (i det følgende benævnt de »deltagende nationale centralbanker«), havde pligt til at indbetale Den Europæiske Centralbanks (ECB’s) kapital den 1. januar 2007.
            
         
               (2)
            
            
               Afgørelse ECB/2008/23 af 12. december 2008 om de nationale centralbankers andele i fordelingsnøglen for kapitalindskud i Den Europæiske Centralbank (2) bestemmer justeringen af fordelingsnøglen for kapitalindskud i ECB (i det følgende benævnt »kapitalfordelingsnøglen«) i overensstemmelse med artikel 29.3 i ESCB statutten og fastsætter med virkning fra den 1. januar 2009 de nye vægte, som hver af de nationale centralbanker tillægges i den ændrede fordelingsnøgle (i det følgende benævnt »fordelingsnøglevægtene«).
            
         
               (3)
            
            
               Den tegnede kapital i ECB udgør 5 760 652 402,58 EUR.
            
         
               (4)
            
            
               Den justerede fordelingsnøgle for ECB nødvendiggør, at ECB vedtager en ny afgørelse, som ophæver afgørelse ECB/2006/22 med virkning fra den 1. januar 2009, og som fastsætter, hvordan og i hvilket omfang de deltagende nationale centralbanker har pligt til at indbetale ECB’s kapital med virkning fra den 1. januar 2009.
            
         
               (5)
            
            
               Ifølge stk. 1 i Rådets beslutning 2008/608/EF af 8. juli 2008, i henhold til traktatens artikel 122, stk. 2, vedrørende Slovakiets tilslutning til den fælles valuta den 1. januar 2009 (3), opfylder Slovakiet de nødvendige betingelser for indførelse af euroen, og den dispensation, der er indrømmet Slovakiet i henhold til i artikel 4 i tiltrædelsestraktaten (4), ophæves med virkning fra den 1. januar 2009.
            
         
               (6)
            
            
               I overensstemmelse med afgørelse ECB/2008/33 af 31. december 2008 om Národná banka Slovenskas indbetaling af kapital, overførsel af valutareserveaktiver og bidrag til Den Europæiske Centralbank’s reserver og hensættelser (5) har Národná banka Slovenska pligt til at betale den resterende andel af sit indskud i ECB’s kapital med virkning fra den 1. januar 2009, idet den ændrede kapitalfordelingsnøgle tages i betragtning, —
            
         TRUFFET FØLGENDE AFGØRELSE:
   Artikel 1
   Omfang og form af indbetalt kapital
   Hver enkelt deltagende national centralbank indbetaler hele sit kapitalindskud i ECB med virkning fra den 1. januar 2009. I overensstemmelse med de fordelingsnøglevægte, der er angivet i artikel 2 i afgørelse ECB/2008/23, skal hver enkelt deltagende nationale centralbank således indbetale det beløb, som er anført ud for den nationale centralbanks navn i nedenstående tabel, med virkning fra den 1. januar 2009:
   
               Deltagende nationale centralbank
            
            
               (EUR)
            
         
               Nationale Bank van België/Banque Nationale de Belgique
            
            
               139 730 384,68
            
         
               Deutsche Bundesbank
            
            
               1 090 912 027,43
            
         
               Central Bank and Financial Services Authority of Ireland
            
            
               63 983 566,24
            
         
               Bank of Greece
            
            
               113 191 059,06
            
         
               Banco de España
            
            
               478 364 575,51
            
         
               Banque de France
            
            
               819 233 899,48
            
         
               Banca d’Italia
            
            
               719 885 688,14
            
         
               Central Bank of Cyprus
            
            
               7 886 333,14
            
         
               Banque centrale du Luxembourg
            
            
               10 063 859,75
            
         
               Bank Centrali ta’ Malta/Central Bank of Malta
            
            
               3 640 732,32
            
         
               De Nederlandsche Bank
            
            
               229 746 339,12
            
         
               Oesterreichische Nationalbank
            
            
               111 854 587,70
            
         
               Banco de Portugal
            
            
               100 834 459,65
            
         
               Banka Slovenije
            
            
               18 941 025,10
            
         
               Národná banka Slovenska
            
            
               39 944 363,76
            
         
               Suomen Pankki
            
            
               72 232 820,48
            
         Artikel 2
   Justering af indbetalt kapital
   1.   Da hver enkelt deltagende national centralbank, med undtagelse af Národná banka Slovenska, allerede har indbetalt deres fulde andel af den i ECB indskudte kapital, som gældende indtil den 31. december 2008 i henhold til afgørelse ECB/2006/22, skal hver af dem, med undtagelse af Národná banka Slovenska, enten overføre et yderligere beløb til ECB eller modtage et beløb retur fra ECB, afhængig af omstændighederne, for at nå frem til de beløb, der er angivet i tabellen i artikel 1. Národná banka Slovenskas indbetaling af kapital er fastlagt i afgørelse ECB/2008/33.
   2.   Alle overførsler i henhold til denne artikel foretages i overensstemmelse med afgørelse ECB/2008/25 af 12. december 2008, som fastsætter de nærmere vilkår for overførsler af Den Europæiske Centralbanks kapitalandele mellem de nationale centralbanker og justering af den indbetalte kapital (6).
   Artikel 3
   Afsluttende bestemmelser
   1.   Afgørelsen træder i kraft den 1. januar 2009.
   2.   Afgørelse ECB/2006/22 ophæves hermed med virkning fra 1. januar 2009.
   3.   Henvisninger til afgørelse ECB/2006/22 skal forstås som henvisninger til denne afgørelse.
   
      Udfærdiget i Frankfurt am Main, den 12. december 2008.
      
         
            Formand for ECB
         
         Jean-Claude TRICHET
         
      
   
   
      (1)  EUT L 24 af 31.1.2007, s. 3.
   
      (2)  Se side 66 i denne EUT.
   
      (3)  EUT L 195 af 24.7.2008, s. 24.
   
      (4)  Akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (EUT L 236 af 23.9.2003, s. 33).
   
      (5)  Se side 83 i denne EUT.
   
      (6)  Se side 71 i denne EUT.